title: Padomes Lēmums (ES) 2019/1398 (2019. gada 10. septembris), ar ko ieceļ trīs Reģionu komitejas locekļus, ko izvirzījusi Itālijas Republika

text:
                  12.9.2019

                  LV

                  Eiropas Savienības Oficiālais Vēstnesis

                  L 235/1

         PADOMES LĒMUMS (ES) 2019/1398
         (2019. gada 10. septembris),
         ar ko ieceļ trīs Reģionu komitejas locekļus, ko izvirzījusi Itālijas Republika
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Itālijas valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus. 2018. gada 8. oktobrī ar Padomes Lēmumu (ES) 2018/1510 (4)
                        Micaela FANELLI kundze tika atkārtoti iecelta par locekli, lai ņemtu vērā viņas jaunās pilnvaras.

                     (2)

                     Pēc Micaela FANELLI kundzes un Catiuscia MARINI kundzes pilnvaru termiņa beigām ir atbrīvojušās divas Reģionu komitejas locekļu vietas.

                     (3)

                     Pēc tam, kad beidzies termiņš pilnvarojumam, uz kura pamata tika izvirzīts Matteo Luigi BIANCHI kungs (Sindaco del Comune di Morazzone (VA)), ir atbrīvojusies Reģionu komitejas locekļa vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti:

                        —

                           Virginia RAGGI kundze, Sindaco di Roma Capitale,

                        —

                           Alberto CIRIO kungs, Presidente della Regione Piemonte,

                        —

                           Matteo Luigi BIANCHI kungs, Consigliere del Comune di Morazzone (VA) (pilnvarojuma maiņa).

            2. pants
            Šis lēmums stājas spēkā tā pieņemšanas dienā.

            Briselē, 2019. gada 10. septembrī

                  Padomes vārdā –

                  priekšsēdētāja

               T. TUPPURAINEN

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).

            (4)  Padomes Lēmums (ES) 2018/1510 (2018. gada 8. oktobris), ar ko ieceļ divus Reģionu komitejas locekļus, ko izvirzījusi Itālijas Republika (OV L 255, 11.10.2018., 15. lpp.).


title: Eiropas Parlamenta Lēmums (ES) 2019/1526 (2019. gada 26. marts) par Eiropas Savienības Pamattiesību aģentūras 2017. finanšu gada pārskatu apstiprināšanu

text:
               27.9.2019

               LV

               Eiropas Savienības Oficiālais Vēstnesis

               L 249/304

      EIROPAS PARLAMENTA LĒMUMS (ES) 2019/1526
      (2019. gada 26. marts)
      par Eiropas Savienības Pamattiesību aģentūras 2017. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā Eiropas Savienības Pamattiesību aģentūras 2017. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Savienības Pamattiesību aģentūras 2017. finanšu gada pārskatiem un Aģentūras atbildi (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2017. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2019. gada 12. februāra ieteikumu par apstiprinājumu, ko sniedz Aģentūrai par 2017. finanšu gada budžeta izpildi (05825/2019 – C8-0070/2019),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (4), un jo īpaši tās 70. pantu,

                  —

                  ņemot vērā Padomes 2007. gada 15. februāra Regulu (EK) Nr. 168/2007, ar ko izveido Eiropas Savienības Pamattiesību aģentūru (5), un jo īpaši tās 21. pantu,

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

                  —

                  ņemot vērā Reglamenta 94. pantu un IV pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0136/2019),

         1.

            apstiprina Eiropas Savienības Pamattiesību aģentūras 2017. finanšu gada pārskatus;

         2.

            uzdod priekšsēdētājam šo lēmumu nosūtīt Eiropas Savienības Pamattiesību aģentūras direktoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Antonio TAJANI

               Ģenerālsekretārs

            Klaus WELLE

         (1)  OV C 434, 30.11.2018., 169. lpp.

         (2)  OV C 434, 30.11.2018., 169. lpp.

         (3)  OV L 298, 26.10.2012., 1. lpp.

         (4)  OV L 193, 30.7.2018., 1. lpp.

         (5)  OV L 53, 22.2.2007., 1. lpp.

         (6)  OV L 328, 7.12.2013., 42. lpp.


Komisijas 23.01.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9095 - UPL / ARYSTA LIFESCIENCE) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 22.10.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9552 - BP / CHINA NATIONAL AVIATION FUEL GROUP / CNAF AIR BP GENERAL AVIATION FUEL COMPANY) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (KĀDP) 2019/2112 (2019. gada 9. decembris), ar ko groza Lēmumu (KĀDP) 2017/2303 par atbalstu tam, lai turpinātu īstenot ANO Drošības padomes Rezolūciju 2118 (2013) un OPCW Izpildpadomes lēmumu EC-M-33/DEC.1 par Sīrijas ķīmisko ieroču iznīcināšanu, īstenojot ES Stratēģiju masu iznīcināšanas ieroču izplatīšanas novēršanai

text:
                  10.12.2019

                  LV

                  Eiropas Savienības Oficiālais Vēstnesis

                  L 318/159

         PADOMES LĒMUMS (KĀDP) 2019/2112
         (2019. gada 9. decembris),
         ar ko groza Lēmumu (KĀDP) 2017/2303 par atbalstu tam, lai turpinātu īstenot ANO Drošības padomes Rezolūciju 2118 (2013) un OPCW Izpildpadomes lēmumu EC-M-33/DEC.1 par Sīrijas ķīmisko ieroču iznīcināšanu, īstenojot ES Stratēģiju masu iznīcināšanas ieroču izplatīšanas novēršanai
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     2017. gada 12. decembrī Padome pieņēma Lēmumu (KĀDP) 2017/2303 (1).

                     (2)

                     Lēmums (KĀDP) 2017/2303 paredz 12 mēnešu īstenošanas laikposmu lēmuma 1. panta 2. punktā minētajām darbībām no lēmuma 3. panta 3. punktā minētā finansēšanas nolīguma noslēgšanas dienas.

                     (3)

                     2018. gada 10. decembrī Padome pieņēma Lēmumu (KĀDP) 2018/1943 (2), pagarinot Lēmuma (KĀDP) 2017/2303 īstenošanas laikposmu par 12 mēnešiem.

                     (4)

                     2019. gada 24. jūnijā Ķīmisko ieroču aizlieguma organizācija (OPCW), kura ir atbildīga par projekta, kas atbalstīts ar Lēmumu (KĀDP) 2017/2303, tehnisko īstenošanu, lūdza Savienības atļauju pagarināt Lēmuma (KĀDP) 2017/2303 īstenošanas laikposmu par 24 mēnešiem līdz kopējam 48 mēnešu laikposmam.

                     (5)

                     Šis turpmākais Lēmuma (KĀDP) 2017/2303 īstenošanas laikposma pagarinājums ļautu OPCW turpināt īstenot minētā lēmuma 1. panta 2. punktā minētās darbības pēc tā 5. panta 2. punktā norādītā termiņa beigām un sasniegt minēto darbību plānotos mērķus, tostarp stiprināt OPCW spējas vērsties pret ķīmisko ieroču izmantošanas draudiem.

                     (6)

                     Lūgtais Lēmuma (KĀDP) 2017/2303 grozījums skar tā 5. panta 2. punktu un minētā lēmuma pielikuma 8. iedaļu, kur ir jāgroza atsauce uz projekta ilgumu.

                     (7)

                     Kā īpaši norādīts OPCW2019. gada 24. jūnija lūgumā, Lēmuma (KĀDP) 2017/2303 1. panta 2. punktā minētās darbības varētu turpināt, neatstājot nekādu ietekmi uz resursiem.

                     (8)

                     Tādējādi Lēmums (KĀDP) 2017/2303 būtu jāgroza, lai varētu turpināt īstenot minētā lēmuma 1. panta 2. punktā norādītās darbības, attiecīgi pagarinot tā ilgumu,

               IR PIEŅĒMUSI ŠO LĒMUMU.

            1. pants
            Lēmumu (KĀDP) 2017/2303 ar šo groza šādi:

                        1)

                        lēmuma 5. panta 2. punktu aizstāj ar šādu:

                                    “2.

                                    Šis lēmums zaudē spēku pēc 48 mēnešiem pēc tam, kad tiek noslēgts 3. panta 3. punktā minētais finansēšanas nolīgums starp Komisiju un OPCW, vai arī tas zaudē spēku pēc sešiem mēnešiem pēc tā stāšanās spēkā, ja līdz minētajai dienai minētais finansēšanas nolīgums nav noslēgts.”;

                        2)

                        lēmuma pielikuma 8. iedaļas tekstu aizstāj ar šādu:
                        “Paredzētais ilgums
                        Projekta paredzētais ilgums ir 48 mēneši.”

            2. pants
            Šis lēmums stājas spēkā tā pieņemšanas dienā.

            Briselē, 2019. gada 9. decembrī

                  Padomes vārdā –

                  priekšsēdētājs

               J. BORRELL FONTELLES

            (1)  Padomes Lēmums (KĀDP) 2017/2303 (2017. gada 12. decembris) par atbalstu tam, lai turpinātu īstenot ANO Drošības padomes Rezolūciju 2118 (2013) un OPCW Izpildpadomes lēmumu EC-M-33/DEC.1 par Sīrijas ķīmisko ieroču iznīcināšanu, īstenojot ES Stratēģiju masu iznīcināšanas ieroču izplatīšanas novēršanai (OV L 329, 13.12.2017., 55. lpp.).

            (2)  Padomes Lēmums (KĀDP) 2018/1943 (2018. gada 10. decembris), ar ko groza Lēmumu (KĀDP) 2017/2303, atbalstot to, ka tiek turpināts īstenot ANO Drošības padomes Rezolūciju 2118 (2013) un OPCW Izpildpadomes lēmumu EC-M-33/DEC.1 par Sīrijas ķīmisko ieroču iznīcināšanu, īstenojot ES Stratēģiju masu iznīcināšanas ieroču izplatīšanas novēršanai (OV L 314, 11.12.2018., 58. lpp.).


Komisijas 23.01.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9612 - CENTRAL GROUP / SIGNA PRIME / MAHIS JV) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (KĀDP) 2020/155 (2019. gada 24. oktobris) par to, lai Savienības vārdā parakstītu un noslēgtu Nolīgumu starp Eiropas Savienību un Somālijas Federatīvo Republiku par Eiropas Savienības spēju veidošanas misijas Somālijā (EUCAP Somalia) statusu

text:
                  6.2.2020

                  LV

                  Eiropas Savienības Oficiālais Vēstnesis

                  L 34/3

         PADOMES LĒMUMS (KĀDP) 2020/155
         (2019. gada 24. oktobris)
         par to, lai Savienības vārdā parakstītu un noslēgtu Nolīgumu starp Eiropas Savienību un Somālijas Federatīvo Republiku par Eiropas Savienības spēju veidošanas misijas Somālijā (EUCAP Somalia) statusu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2012. gada 16. jūlijā pieņēma Lēmumu 2012/389/KĀDP (1) par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR).

                     (2)

                     Lēmuma 2012/389/KĀDP 8. pantā noteikts, ka EUCAP NESTOR un tās personāla statusu, tostarp attiecīgā gadījumā privilēģijas, imunitāti un citas garantijas, kas vajadzīgas EUCAP NESTOR veikšanai un sekmīgai darbībai, paredz nolīgumā, kas noslēgts saskaņā ar Līguma par Eiropas Savienību 37. pantu, un ievērojot Līguma par Eiropas Savienības darbību 218. pantā noteikto procedūru.

                     (3)

                     Somālijas Republikas Pārejas laika federālās valdības premjerministrs 2012. gada 15. jūlijā vēstulē Savienības Augstajai pārstāvei ārlietās un drošības politikas jautājumos apstiprināja, ka “tiesības un pienākumi, kas ietverti 2008. gada 31. decembrī noslēgtajā nolīgumā par ES vadītās misijas Atalanta statusu, attieksies arī uz EUCAP NESTOR, tās personālu, telpām un mantu”.

                     (4)

                     Padome 2016. gada 12. decembrī Lēmumā (KĀDP) 2016/2240 (2) nolēma, ka EUCAP NESTOR būtu jāpievēršas tam, lai palīdzētu Somālijai tās jūras drošības spēju stiprināšanā nolūkā ļaut tai efektīvāk piemērot jūras tiesības. Ar Lēmumu (KĀDP) 2016/2240 EUCAP NESTOR nosaukumu mainīja uz EUCAP Somalia. Tāpēc šķita lietderīgi noslēgt oficiālu misijas statusa nolīgumu ar Somālijas Federatīvo Republiku konkrēti attiecībā uz EUCAP Somalia.

                     (5)

                     Padome 2018. gada 12. aprīlī pieņēma lēmumu, ar ko pilnvaroja sākt sarunas ar Somālijas Federatīvo Republiku par nolīgumu par Eiropas Savienības spēju veidošanas misijas Somālijā (EUCAP Somalia) statusu.

                     (6)

                     Savienība un Somālijas Federatīvā Republika ir risinājušas sarunas par nolīgumu par EUCAP Somalia statusu Somālijas Federatīvajā Republikā.

                     (7)

                     Nolīgums būtu jāapstiprina Savienības vārdā,

               IR PIEŅĒMUSI ŠO LĒMUMU.

            1. pants
            Ar šo Savienības vārdā tiek apstiprināts Nolīgums starp Eiropas Savienību un Somālijas Federatīvo Republiku par Savienības spēju veidošanas misijas Somālijā (EUCAP Somalia) statusu (“nolīgums”).
            Nolīguma teksts ir pievienots šim lēmumam.

            2. pants
            Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt nolīgumu, lai tas kļūtu saistošs Savienībai.

            3. pants
            Šis lēmums stājas spēkā tā pieņemšanas dienā.

            Luksemburgā, 2019. gada 24. oktobrī

                  Padomes vārdā –

                  priekšsēdētāja

               A.-K. PEKONEN

            (1)  Padomes Lēmums 2012/389/KĀDP (2012. gada 16. jūlijs) par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (OV L 187, 17.7.2012., 40. lpp.).

            (2)  Padomes Lēmums (KĀDP) 2016/2240 (2016. gada 12. decembris), ar ko groza Lēmumu 2012/389/KĀDP par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (OV L 337, 13.12.2016., 18. lpp.).


title: Padomes Lēmums (2020. gada 25. maijs), ar ko pieņem Padomes nostāju par Eiropas Savienības 2020. finanšu gada budžeta grozījuma Nr. 4 projektu 2020/C 178 I/01

text:
                  28.5.2020

                  LV

                  Eiropas Savienības Oficiālais Vēstnesis

                  CI 178/1

         PADOMES LĒMUMS
         (2020. gada 25. maijs),
         ar ko pieņem Padomes nostāju par Eiropas Savienības 2020. finanšu gada budžeta grozījuma Nr. 4 projektu
         (2020/C 178 I/01)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
         ņemot vērā Eiropas Parlamenta un Padomes Regulu (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (1), un jo īpaši tās 44. pantu,
         tā kā:

                     —

                     Savienības 2020. finanšu gada budžetu galīgajā variantā pieņēma 2019. gada 27. novembrī (2),

                     —

                     Komisija 2020. gada 30. aprīlī iesniedza priekšlikumu, kurā ir ietverts 2020. finanšu gada vispārējā budžeta grozījuma Nr. 4 projekts,

                     —

                     ir svarīgi dot iespēju ātri pieņemt budžeta grozījuma Nr. 4/2020 projektu, lai attiecīgajām dalībvalstīm, kuras skārušas dabas katastrofas, sniegtu palīdzību no Eiropas Savienības Solidaritātes fonda, ņemot vērā arī Covid-19 situāciju, kas jau tagad rada lielāku spiedienu uz šo dalībvalstu finansēm. Tādēļ ir pamatoti saskaņā ar Padomes reglamenta 3. panta 3. punktu saīsināt Protokola Nr. 1 4. pantā paredzēto astoņu nedēļu termiņu valstu parlamentu informēšanai,

               IR PIEŅĒMUSI ŠO LĒMUMU.

            Vienīgais pants
            Padomes nostāja par Eiropas Savienības 2020. finanšu gada budžeta grozījuma Nr. 4 projektu tika pieņemta 2020. gada 25. maijā.
            Viss teksts informācijai vai lejupielādei ir pieejams Padomes tīmekļa vietnē http://www.consilium.europa.eu/.

            Briselē, 2020. gada 25. maijā

                  Padomes vārdā –

                  priekšsēdētājs

               G. GRLIĆ RADMAN

            (1)  OV L 193, 30.7.2018., 1. lpp.

            (2)  OV L 57, 27.2.2020., 1. lpp.


Komisijas 25.05.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9797 - AUNDE GROUP / TOYOTA BOSHOKU / TB KAWASHIMA AUTOMOTIVE TEXTILE (INDIA) JV) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (KĀDP) 2020/902 (2020. gada 29. jūnijs), ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS)

text:
                  30.6.2020

                  LV

                  Eiropas Savienības Oficiālais Vēstnesis

                  L 207/30

         PADOMES LĒMUMS (KĀDP) 2020/902
         (2020. gada 29. jūnijs),
         ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā

                     (1)

                     Padome 2013. gada 3. jūlijā pieņēma Lēmumu 2013/354/KĀDP (1), ar ko no 2013. gada 1. jūlija turpināja EUPOL COPPS.

                     (2)

                     Padome 2019. gada 28. jūnijā pieņēma Lēmumu (KĀDP) 2019/1114 (2), ar ko Lēmums 2013/354/KĀDP tika grozīts un pagarināts no 2019. gada 1. jūlija līdz 2020. gada 30. jūnijam.

                     (3)

                     Politikas un drošības komiteja (“PDK”) 2019. gada 28. martā vienojās un 2020. gada 16. aprīlī apstiprināja, ka misija ar tādu pašu mandātu būtu jāpagarina vēl par 12 mēnešiem, proti, līdz 2021. gada 30. jūnijam, saprotot, ka, tiklīdz apstākļi atļaus, misijai veiks stratēģisko pārskatīšanu.

                     (4)

                        EUPOL COPPS vajadzībām būtu jāpiešķir finanšu atsauces summa šim jaunajam viena gada laikposmam.

                     (5)

                     PDK 2020. gada 14. maijā arī vienojās, ka Kauko AALTOMAA kungam, kurš ar Politikas un drošības komitejas Lēmumu (KĀDP) 2017/1802 (3)2017. gada 28. septembrī tika iecelts par misijas vadītāju un kura pilnvaras ar Politikas un drošības komitejas Lēmumu (KĀDP) 2019/1165 (4)2019. gada 2. jūlijā tika pagarinātas līdz 2020. gada 30. jūnijam, būtu jāturpina pildīt šos amata pienākumus līdz 2020. gada 30. septembrim.

                     (6)

                     Būtu attiecīgi jāgroza Lēmums 2013/354/KĀDP.

                     (7)

                        EUPOL COPPS tiks īstenota situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

               IR PIEŅĒMUSI ŠO LĒMUMU.

            1. pants
            Lēmumu 2013/354/KĀDP groza šādi:

                        1)

                        lēmuma 6. pantam pievieno šādu punktu:

                           “8.   Misijas vadītājs laikposmā no 2020. gada 1. jūlija līdz 2020. gada 30. septembrim ir Kauko AALTOMAA kungs.”;

                        2)

                        lēmuma 12. panta 1. punktam pievieno šādu daļu:
                        “Finanšu atsauces summa, kas paredzēta, lai segtu ar EUPOL COPPS saistītos izdevumus laikposmā no 2020. gada 1. jūlija līdz 2021. gada 30. jūnijam, ir EUR 12 651 893,91.”;

                        3)

                        lēmuma 15. panta trešo daļu aizstāj ar šādu:
                        “Tas zaudē spēku 2021. gada 30. jūnijā.”

            2. pants
            Šis lēmums stājas spēkā tā pieņemšanas dienā.
            To piemēro no 2020. gada 1. jūlija.

            Briselē, 2020. gada 29. jūnijā

                  Padomes vārdā –

                  priekšsēdētāja

               A. METELKO-ZGOMBIĆ

            (1)  Padomes Lēmums 2013/354/KĀDP (2013. gada 3. jūlijs) par Eiropas Savienības Policijas misiju palestīniešu teritorijās (EUPOL COPPS) (OV L 185, 4.7.2013., 12. lpp.).

            (2)  Padomes Lēmums (KĀDP) 2019/1114 (2019. gada 28. jūnijs), ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS) (OV L 176, 1.7.2019., 5. lpp.).

            (3)  Politikas un drošības komitejas Lēmums (KĀDP) 2017/1802 (2017. gada 28. septembris) par Eiropas Savienības Policijas misijas palestīniešu teritorijās (EUPOL COPPS) misijas vadītāja iecelšanu amatā (EUPOL COPPS/1/2017) (OV L 259, 7.10.2017., 20. lpp.).

            (4)  Politikas un drošības komitejas Lēmums (KĀDP) 2019/1165 (2019. gada 2. jūlijs), ar ko pagarina Eiropas Savienības Policijas misijas palestīniešu teritorijās (EUPOL COPPS) misijas vadītāja pilnvaru termiņu (EUPOL COPPS/1/2019) (OV L 182, 8.7.2019., 43. lpp.).


title: Padomes Lēmums (ES) 2020/963 (2020. gada 26. jūnijs) par to, lai noslēgtu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Kopienu un tās dalībvalstīm, no vienas puses, un Marokas Karalisti, no otras puses, lai ņemu vērā Bulgārijas Republikas un Rumānijas pievienošanos Eiropas Savienībai

text:
                  6.7.2020

                  LV

                  Eiropas Savienības Oficiālais Vēstnesis

                  L 214/1

         PADOMES LĒMUMS (ES) 2020/963
         (2020. gada 26. jūnijs)
         par to, lai noslēgtu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Kopienu un tās dalībvalstīm, no vienas puses, un Marokas Karalisti, no otras puses, lai ņemu vērā Bulgārijas Republikas un Rumānijas pievienošanos Eiropas Savienībai
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 6. punkta a) apakšpunktu un 218. panta 8. punkta pirmo daļu,
         ņemot vērā Aktu par Bulgārijas Republikas un Rumānijas pievienošanos Eiropas Savienībai un jo īpaši tā 6. panta 2. punktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu (1),
         tā kā:

                     (1)

                     Padome 2004. gada 5. decembrī pilnvaroja Komisiju uzsākt sarunas par Eiropas un Vidusjūras reģiona valstu aviācijas nolīgumu starp Eiropas Kopienu un tās dalībvalstīm, no vienas puses, un Marokas Karalisti, no otras puses.

                     (2)

                     Eiropas un Vidusjūras reģiona valstu aviācijas nolīgums starp Eiropas Kopienu un tās dalībvalstīm, no vienas puses, un Marokas Karalisti, no otras puses (2) (turpmāk tekstā “nolīgums”) tika parakstīts Briselē 2006. gada 12. decembrī.

                     (3)

                     Līgumu par Bulgārijas Republikas un Rumānijas pievienošanos Eiropas Savienībai parakstīja Luksemburgā 2005. gada 25. aprīlī, un tas stājās spēkā 2007. gada 1. janvārī.

                     (4)

                     Vajadzīgs protokols, ar ko groza nolīgumu, lai ņemtu vērā Bulgārijas Republikas un Rumānijas pievienošanos Eiropas Savienībai.

                     (5)

                     Protokolu parakstīja 2012. gada 18. jūnijā.

                     (6)

                     Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece.

                     (7)

                     Tādēļ protokols būtu jāapstiprina,

               IR PIEŅĒMUSI ŠO LĒMUMU.

            1. pants
            Ar šo Eiropas Savienības un tās dalībvalstu vārdā tiek apstiprināts Protokols, ar ko groza Eiropas un Vidusjūras reģiona valstu aviācijas nolīgumu starp Eiropas Kopienu un tās dalībvalstīm, no vienas puses, un Marokas Karalistes valdību, no otras puses, lai ņemtu vēra Bulgārijas Republikas un Rumānijas pievienošanos Eiropas Savienībai (“Protokols”). (3)

            2. pants
            Padomes priekšsēdētājs Savienības vārdā sniedz protokola (4) 4. pantā paredzēto paziņojumu un sniedz šādu deklarāciju:

               “Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece, un no minētās dienas īsteno visas Eiropas Kopienas tiesības un uzņemas visus tās pienākumus. Tādēļ nolīguma un protokola tekstā esošās atsauces uz “Eiropas Kopienu” vai uz “Kopienu” attiecīgā gadījumā ir lasāmas kā atsauces uz “Eiropas Savienību” vai “Savienību”.”

            3. pants
            Šis lēmums stājas spēkā tā pieņemšanas dienā.

            Briselē, 2020. gada 26. jūnijā

                  Padomes vārdā –

                  priekšsēdētāja

               A. METELKO-ZGOMBIĆ

            (1)  2020. gada 17. jūnija piekrišana (Oficiālajā Vēstnesī vēl nav publicēta).

            (2)  OV L 386, 29.12.2006., 57. lpp.

            (3)  Protokola teksts ir publicēts OV L 200, 27.7.2012., 25. lpp. kopā ar lēmumu par parakstīšanu un provizorisku piemērošanu.

            (4)  Protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (ES) 2020/964 (2020. gada 26. jūnijs) par nostāju, kas Eiropas Savienības vārdā jāieņem Starptautiskās Olīvu padomes Dalībnieku padomē attiecībā uz olīveļļai un olīvu izspaidu eļļai piemērojamajiem tirdzniecības standartiem

text:
                  6.7.2020

                  LV

                  Eiropas Savienības Oficiālais Vēstnesis

                  L 214/3

         PADOMES LĒMUMS (ES) 2020/964
         (2020. gada 26. jūnijs)
         par nostāju, kas Eiropas Savienības vārdā jāieņem Starptautiskās Olīvu padomes Dalībnieku padomē attiecībā uz olīveļļai un olīvu izspaidu eļļai piemērojamajiem tirdzniecības standartiem
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     2015. gada Starptautiskais nolīgums par olīveļļu un galda olīvām (“nolīgums”) saskaņā ar Padomes Lēmumu (ES) 2016/1892 (1) Savienības vārdā tika parakstīts 2016. gada 18. novembrī Apvienoto Nāciju Organizācijas galvenajā mītnē Ņujorkā, ņemot vērā tā noslēgšanu vēlāk. Nolīgums saskaņā ar tā 31. panta 2. punktu provizoriski stājās spēkā 2017. gada 1. janvārī.

                     (2)

                     Nolīgums tika noslēgts 2019. gada 17. maijā ar Padomes Lēmumu (ES) 2019/848 (2).

                     (3)

                     Ievērojot nolīguma 7. panta 1. punktu, Starptautiskās Olīvu padomes Dalībnieku padomei (“Dalībnieku padome”) ir jāpieņem lēmumi, ar kuriem groza olīveļļai un olīvu izspaidu eļļai piemērojamos tirdzniecības standartus.

                     (4)

                     Dalībnieku padomei tās 111. sesijā no 2020. gada 29. jūnija līdz 3. jūlijam ir jāpieņem lēmumi, ar kuriem groza olīveļļai un olīvu izspaidu eļļai piemērojamos tirdzniecības standartus (grozošie lēmumi).

                     (5)

                     Ir lietderīgi noteikt nostāju, kas Savienības vārdā jāieņem Dalībnieku padomē, jo grozošajiem lēmumiem būs juridiskas sekas Savienībai attiecībā uz starptautisko tirdzniecību ar pārējiem Starptautiskās Olīvu padomes (SOP) dalībniekiem un tie var būtiski ietekmēt Savienības tiesību aktu saturu, proti, attiecībā uz olīveļļas tirdzniecības standartiem, kurus Komisija pieņēmusi, ievērojot Eiropas Parlamenta un Padomes Regulas (ES) Nr. 1308/2013 (3) 75. pantu.

                     (6)

                     Grozošie lēmumi, kas jāpieņem Dalībnieku padomei, attiecas uz to, lai iekļautu lēmumu pieņemšanas shēmas attiecībā uz delta-7-stigmastenolu rafinētām olīveļļām un olīveļļām, kas sastāv no rafinētām olīveļļām un neapstrādātām olīveļļām, un uz metodes nosaukuma, skaitļu, precizitātes robežu un hromatogrammu pārskatīšanu. Komisijas un dalībvalstu zinātniskie un tehniskie olīveļļas eksperti ir plaši apspriedušies par grozošajiem lēmumiem. Grozošie lēmumi palīdzēs nodrošināt olīveļļas standartu starptautisko harmonizāciju un izveidos satvaru, kas nodrošinās godīgu konkurenci olīveļļas nozares produktu tirdzniecībā. Tāpēc grozošie lēmumi būtu jāatbalsta. Attiecīgi būs jāizdara grozījumi Komisijas Regulā (EEK) Nr. 2568/91 (4).

                     (7)

                     Ja grozošo lēmumu pieņemšana Dalībnieku padomes 111. sesijā tiek atlikta, jo daži dalībnieki nevar dot savu piekrišanu, nostāja atbalstīt grozošo lēmumu pieņemšanu būtu jāieņem Savienības vārdā iespējamā procedūrā, ar ko Dalībnieku padome, ievērojot nolīguma 10. panta 6. punktu, lēmumus pieņem sarakstes ceļā. Procedūra, ar ko lēmumus pieņem sarakstes ceļā, būtu jāuzsāk pirms Dalībnieku padomes nākamās kārtējās sesijas, kas plānota 2020. gada novembrī.

                     (8)

                     Lai aizsargātu Savienības intereses, gadījumā, ja pirms Dalībnieku sapulces 111. sesijas vai tās laikā tiek iesniegta jauna zinātniska vai tehniska informācija, kas varētu ietekmēt Savienības vārdā ieņemamās nostāju, Savienības pārstāvjiem Dalībnieku padomē vajadzētu atļaut prasīt atlikt grozošo lēmumu pieņemšanu,

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā ir jāieņem Dalībnieku padomes 111. sesijā, kura norisināsies no 2020. gada 29. jūnija līdz 3. jūlijam, vai procedūrā, ar ko Dalībnieku padome lēmumus pieņem sarakstes ceļā un kas jāuzsāk pirms tās nākamās kārtējās sesijas 2020. gada novembrī, attiecībā uz olīveļļai un olīvu izspaidu eļļai piemērojamajiem tirdzniecības standartiem, ir atbalstīt Dalībvalstu padomes lēmumu pieņemšanu, ar ko groza olīveļļai un olīvu izspaidu eļļai piemērojamos tirdzniecības standartus. (5).

            2. pants
            Ja 1. pantā minēto nostāju varētu ietekmēt jauna zinātniska vai tehniska informācija, kas iesniegta pirms Dalībnieku padomes 111. sesijas vai tās laikā, Savienība prasa, lai olīveļļai un olīvu izspaidu eļļai piemērojamos tirdzniecības standartus grozošo Dalībnieku padomes lēmumu pieņemšana Dalībnieku padomē tiek atlikta līdz brīdim, kad noteikta Savienības nostāja, kas pamatojas uz minēto jauno informāciju.

            3. pants
            Šis lēmums stājas spēkā tā pieņemšanas dienā.

            Briselē, 2020. gada 26. jūnijā

                  Padomes vārdā –

                  priekšsēdētāja

               A. METELKO-ZGOMBIĆ

            (1)  Padomes Lēmums (ES) 2016/1892 (2016. gada 10. oktobris) par to, lai Eiropas Savienības vārdā parakstītu un provizoriski piemērotu 2015. gada Starptautisko nolīgumu par olīveļļu un galda olīvām (OV L 293, 28.10.2016., 2. lpp.).

            (2)  Padomes Lēmums (ES) 2019/848 (2019. gada 17. maijs) par to, lai Eiropas Savienības vārdā noslēgtu 2015. gada Starptautisko nolīgumu par olīveļļu un galda olīvām (OV L 139, 27.5.2019., 1. lpp.).

            (3)  Eiropas Parlamenta un Padomes Regula (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).

            (4)  Komisijas Regula (EEK) Nr. 2568/91 (1991. gada 11. jūlijs) par olīveļļas un olīvu izspaidu eļļas īpašībām un attiecīgajām analīzes metodēm (OV L 248, 5.9.1991., 1. lpp.).

            (5)  Skatīt dokumentu 8457/20 http://register.consilium.europa.eu.


Komisijas 11.02.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9641 - SNAM / FSI / OLT) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 15.04.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9769 - VW GROUP / MUNICH RE GROUP / JV) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (2020. gada 3. jūlijs), ar ko ieceļ amatā Zinātnes un tehnikas komitejas locekļus 2020/C 223 I/01

text:
                  7.7.2020

                  LV

                  Eiropas Savienības Oficiālais Vēstnesis

                  CI 223/1

         PADOMES LĒMUMS
         (2020. gada 3. jūlijs),
         ar ko ieceļ amatā Zinātnes un tehnikas komitejas locekļus
         (2020/C 223 I/01)
         EIROPAS SAVIENĪBAS PADOME,
         ņemot vērā Eiropas Atomenerģijas kopienas dibināšanas līgumu un jo īpaši tā 134. panta 2. punktu,
         pēc apspriešanās ar Eiropas Komisiju,
         tā kā:

                     (1)

                     Ar 2018. gada 6. novembra lēmumu (1) Padome iecēla Zinātnes un tehnikas komitejas (“komiteja”) locekļus laikposmam no 2018. gada 6. novembra līdz 2023. gada 6. novembrim.

                     (2)

                     Pēc Lielbritānijas un Ziemeļīrijas Apvienotās Karalistes izstāšanās no Eiropas Savienības un Eiropas Atomenerģijas kopienas (“Euratom”) un saskaņā ar Līguma par Eiropas Savienību 50. panta 3. punktu, kas attiecas uz Euratom saskaņā ar Eiropas Atomenerģijas kopienas dibināšanas līguma 106.a pantu, un Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (2) 7. panta 1. punktu, ir atbrīvojušās trīs Lielbritānijas un Ziemeļīrijas Apvienotās Karalistes izvirzīto komitejas locekļu – Frank BRISCOE kunga, Martin MURRAY kunga un Fiona RAYMENT kundzes – amata vietas. Tādēļ uz viņu atlikušo pilnvaru laiku būtu jāieceļ trīs jauni locekļi,

               IR PIEŅĒMUSI ŠO LĒMUMU.

            1. pants
            Par Zinātnes un tehnikas komitejas locekļiem līdz 2023. gada 6. novembrim ar šo ieceļ šādas personas:

                        —

                        Andris ANSPOKA kungs,

                        —

                           Emmanuel SINAGRA kungs,

                        —

                           Beata TYBURSKA-PUESCHEL kundze.

            2. pants
            Šis lēmums stājas spēkā tā pieņemšanas dienā.

            Briselē, 2020. gada 3. jūlijā

                  Padomes vārdā –

                  priekšsēdētājs

               M. ROTH

            (1)  Padomes Lēmums (2018. gada 6. novembris), ar ko ieceļ amatā Zinātnes un tehnikas komitejas locekļus (OV C 403, 9.11.2018., 2. lpp.).

            (2)  OV L 29, 31.1.2020., 7. lpp.


title: Komisijas Lēmums (ES) 2020/1301 (2020. gada 17. septembris), ar ko Eiropas Savienības vārdā apstiprina grozījumu XIII pielikuma 1. papildinājumā Tirdzniecības nolīgumā starp Eiropas Savienību un tās dalībvalstīm, no vienas puses, un Kolumbiju, Ekvadoru un Peru, no otras puses

text:
                  18.9.2020

                  LV

                  Eiropas Savienības Oficiālais Vēstnesis

                  L 304/6

         KOMISIJAS LĒMUMS (ES) 2020/1301
         (2020. gada 17. septembris),
         ar ko Eiropas Savienības vārdā apstiprina grozījumu XIII pielikuma 1. papildinājumā Tirdzniecības nolīgumā starp Eiropas Savienību un tās dalībvalstīm, no vienas puses, un Kolumbiju, Ekvadoru un Peru, no otras puses
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Lēmumu 2012/735/ES (2012. gada 31. maijs) par to, lai Savienības vārdā parakstītu un provizoriski piemērotu Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses (1), un jo īpaši tā 4. pantu,
         tā kā:

                     (1)

                     Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses (2), (turpmāk “nolīgums”) provizoriski piemēro ar Peru kopš 2013. gada 1. marta (3), bet ar Kolumbiju kopš 2013. gada 1. augusta (4). Ekvadora nolīgumam ir pievienojusies ar Pievienošanās protokolu (5), ko provizoriski piemēro kopš 2017. gada 1. janvāra (6).

                     (2)

                     Nolīguma 209. pantā paredzēts, ka pēc tam, kad saskaņā ar 208. pantu ir pabeigta iebildumu procedūra un izskatītas ģeogrāfiskās izcelsmes norādes, pastāv iespēja nolīguma XIII pielikuma 1. papildinājumā pievienot jaunas ģeogrāfiskās izcelsmes norādes.

                     (3)

                     Kolumbija iesniedza Savienībai pieprasījumu nolīguma XIII pielikuma 1. papildinājumā pievienot jaunas ģeogrāfiskās izcelsmes norādes. Savienība ir pabeigusi iebildumu procedūru un divu jaunu Kolumbijas ģeogrāfiskās izcelsmes norāžu izskatīšanu.

                     (4)

                     Nolīguma 257. panta 2. punktā noteikts, ka par nolīguma 209. pantā minētās informācijas novērtēšanu un par to, lai Tirdzniecības komitejai, ko Puses izveidojušas saskaņā ar nolīguma 12. panta 1. punktu, ierosinātu grozījumu nolīguma XIII pielikuma 1. papildinājumā, ir atbildīga Intelektuālā īpašuma apakškomiteja, ko Puses izveidojušas saskaņā ar nolīguma 257. panta 1. punktu.

                     (5)

                     2020. gada 28. jūlijā Intelektuālā īpašuma apakškomiteja novērtēja informāciju attiecībā uz divām jaunajām Kolumbijas ģeogrāfiskās izcelsmes norādēm un ierosināja Tirdzniecības komitejai attiecīgi grozīt nolīguma XIII pielikuma 1. papildinājumu.

                     (6)

                     Nolīguma 13. panta 1. punkta d) apakšpunktā noteikts, ka Tirdzniecības komitejas pienākums ir izvērtēt un pieņemt nolīgumā paredzētos lēmumus par jebkuru jautājumu, ko tai nodevusi saskaņā ar šo nolīgumu izveidotā specializētā struktūra.

                     (7)

                     Saskaņā ar nolīguma 14. panta 3. punktu gadījumos, kas minēti 12. panta 4. punktā, visus lēmumus pieņem ES Puse un attiecīgā Andu parakstītājvalsts, un šos lēmumus piemēro tikai šo Pušu savstarpējās attiecībās ar noteikumu, ka tie neietekmē citas Andu parakstītājvalsts tiesības un pienākumus. Uz šo jautājumu attiecas 12. panta 4. punkta noteikumi, jo tas ir saistīts vienīgi ar ES Puses un Kolumbijas divpusējām attiecībām un apspriests divpusējās sarunās Intelektuālā īpašuma apakškomitejas sēdē.

                     (8)

                     Tāpēc nolīguma XIII pielikuma 1. papildinājums būtu jāgroza un grozījumi būtu Eiropas Savienības vārdā jāapstiprina,

               IR NOLĒMUSI ŠĀDI.

            1. pants
            Ar šo Eiropas Savienības vārdā apstiprina Tirdzniecības komitejas lēmuma projektā izklāstītos grozījumus XIII pielikuma 1. papildinājumā Tirdzniecības nolīgumā starp Eiropas Savienību un tās dalībvalstīm, no vienas puses, un Kolumbiju, Ekvadoru un Peru, no otras puses.
            Tirdzniecības komitejas lēmuma projekts ir pievienots šā lēmuma pielikumā.

            2. pants
            Savienības delegācijas vadītājs Tirdzniecības komitejā ir pilnvarots Eiropas Savienības vārdā apstiprināt minētās komitejas lēmumu.

            3. pants
            Šo lēmumu publicē Eiropas Savienības Oficiālajā Vēstnesī.
            Pēc Tirdzniecības komitejas lēmuma pieņemšanas to publicē Eiropas Savienības Oficiālajā Vēstnesī.

            Briselē, 2020. gada 17. septembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 354, 21.12.2012., 1. lpp.

            (2)  Tirdzniecības nolīgums starp Eiropas Savienību un tās dalībvalstīm, no vienas puses, un Kolumbiju un Peru, no otras puses (OV L 354, 21.12.2012., 3. lpp.).

            (3)  Paziņojums par to, ka starp Eiropas Savienību un Peru provizoriski tiek piemērots Tirdzniecības nolīgums starp Eiropas Savienību un tās dalībvalstīm, no vienas puses, un Kolumbiju un Peru, no otras puses (OV L 56, 28.2.2013., 1. lpp.).

            (4)  Paziņojums par to, ka starp Eiropas Savienību un Kolumbiju provizoriski tiek piemērots Tirdzniecības nolīgums starp Eiropas Savienību un tās dalībvalstīm, no vienas puses, un Kolumbiju un Peru, no otras puses (OV L 201, 26.7.2013., 7. lpp.).

            (5)  Pievienošanās protokols Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses, ar ko ņem vērā Ekvadoras pievienošanos (OV L 356, 24.12.2016., 3. lpp.).

            (6)  Paziņojums par to, ka starp Eiropas Savienību un Ekvadoras Republiku provizoriski tiek piemērots Pievienošanās protokols Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses, lai ņemtu vērā Ekvadoras pievienošanos (OV L 358, 29.12.2016., 1. lpp.).

            PIELIKUMS

                  TIRDZNIECĪBAS KOMITEJAS LĒMUMS Nr. […]/2020
                  (2020. gada […]),
                  ar ko groza XIII pielikuma 1. papildinājumu Tirdzniecības nolīgumā starp Eiropas Savienību un tās dalībvalstīm, no vienas puses, un Kolumbiju, Ekvadoru un Peru, no otras puses
                  TIRDZNIECĪBAS KOMITEJA,
                  ņemot vērā Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju, Ekvadoru un Peru, no otras puses, un jo īpaši tā 13. panta 1. punkta d) apakšpunktu,
                  tā kā:

                              (1)

                              2016. gada 16. decembrī Kolumbija saskaņā ar nolīguma 209. pantu iesniedza Savienībai pieprasījumu nolīguma XIII pielikuma 1. papildinājumā pievienot jaunas ģeogrāfiskās izcelsmes norādes. Savienība ir pabeigusi iebildumu procedūru un divu jaunu Kolumbijas ģeogrāfiskās izcelsmes norāžu izskatīšanu.

                              (2)

                              2020. gada 28. jūlijā saskaņā ar nolīguma 257. panta 2. punktu Intelektuālā īpašuma apakškomiteja ES Puses un Kolumbijas sēdes gaitā novērtēja informāciju attiecībā uz divām jaunajām Kolumbijas ģeogrāfiskās izcelsmes norādēm un ierosināja Tirdzniecības komitejai attiecīgi grozīt nolīguma XIII pielikuma 1. papildinājumu.

                              (3)

                              Tāpēc nolīguma XIII pielikuma 1. papildinājums būtu jāgroza.

                              (4)

                              Saskaņā ar tirdzniecības nolīguma 14. panta 3. punktu lēmumu par nolīguma XIII pielikuma 1. papildinājuma grozīšanu drīkst pieņemt Tirdzniecības komitejas līmeņa sarunās starp ES Pusi un Kolumbiju, jo attiecīgais lēmums skar tikai un vienīgi attiecīgo Pušu divpusējās attiecības un neietekmē citas Andu parakstītājvalsts tiesības un pienākumus,

                        IR NOLĒMUSI ŠĀDI.

                     1. pants
                     Nolīguma XIII pielikuma 1. papildinājuma saraksta a) punktā “Kolumbijas ģeogrāfiskās izcelsmes norādes lauksaimniecības un pārtikas produktiem, vīniem, stiprajiem alkoholiskajiem dzērieniem un aromatizētajiem vīniem” iekļauj šā lēmuma pielikumā minētos ierakstus.

                     2. pants
                     Šo lēmumu, kas sagatavots divos eksemplāros, paraksta Tirdzniecības komitejas pārstāvji, kuri ir pilnvaroti Pušu vārdā nolīgumu grozīt. Šis lēmums ir spēkā no dienas, kad saņemts pēdējais no abiem parakstiem.
                     Šis lēmums stājas spēkā tā pieņemšanas dienā.

                     [vieta]

                        Tirdzniecības komitejas vārdā –

                           ES delegācijas vadītājs

                           Kolumbijas delegācijas vadītājs

            PIELIKUMS

                        ARROZ DE LA MESETA DE IBAGUÉ

                        Rīsi

                        CAFÉ DE SANTANDER

                        Kafija


title: Eiropas Centrālās bankas Lēmums (ES) 2020/1306 (2020. gada 16. septembris) par konkrētu riska darījumu ar centrālajām bankām pagaidu izslēgšanu no kopējās riska darījumu vērtības mēra saistībā ar Covid-19 pandēmiju (ECB/2020/44)

text:
                  21.9.2020

                  LV

                  Eiropas Savienības Oficiālais Vēstnesis

                  L 305/30

         EIROPAS CENTRĀLĀS BANKAS LĒMUMS (ES) 2020/1306
         (2020. gada 16. septembris)
         par konkrētu riska darījumu ar centrālajām bankām pagaidu izslēgšanu no kopējās riska darījumu vērtības mēra saistībā ar Covid-19 pandēmiju (ECB/2020/44)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 4. panta 1. punkta d) apakšpunktu,
         ņemot vērā Eiropas Parlamenta un Padomes Regulu (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (2), un jo īpaši tās 500.b pantu,
         tā kā:

                     (1)

                     Ar Bāzeles III regulējumu ieviesa vienkāršu, pārskatāmu un uz risku nebalstītu sviras rādītāju, kas kalpotu kā papildu pasākums uz risku balstītām kapitāla prasībām. 2017. gada decembrī Bāzeles Banku uzraudzības komitejas (BBUK) publicētais sviras rādītāja standarts (turpmāk – “BBUK sviras rādītāja standarts”) paredz, ka ārkārtas makroekonomiskos apstākļos jurisdikcija pēc saviem ieskatiem var uz laiku atbrīvot centrālās bankas rezerves no sviras rādītāja riska darījuma pasākuma, lai atvieglotu monetārās politikas īstenošanu.

                     (2)

                     BBUK sviras rādītāja standarts Eiropas Savienības tiesību aktos pirmoreiz tika īstenots ar Regulu (ES) Nr. 575/2013. Regulas (ES) Nr. 575/2013 430. pants paredz, ka iestādes sniedz konkrētu informāciju par savu sviras rādītāju un tā komponentiem, savukārt minētās regulas 451. pants paredz, ka iestādes atklāj konkrētu informāciju attiecībā uz savu sviras rādītāju un pārmērīgas sviras riska pārvaldību.

                     (3)

                     Regula (ES) Nr. 575/2013 tika grozīta ar Eiropas Parlamenta un Padomes Regulu (ES) 2019/876 (3), lai cita starpā atspoguļotu BBUK sviras rādītāja standarta pārskatīšanu, ko veica nolūkā nodrošināt vienlīdzīgas konkurences apstākļus starptautiskā mērogā iestādēm, kas veic uzņēmējdarbību Savienībā, bet darbojas ārpus Savienības, kā arī nodrošināt, ka sviras rādītājs arī turpmāk efektīvi papildina uz risku balstītās pašu kapitāla prasības. Ar Regulu (ES) 2019/876 ieviesa sviras rādītāja prasību, lai papildinātu esošo sistēmu sviras rādītāja informācijas sniegšanai un atklāšanai. Ar minēto regulu arī tika ieviesta iespēja ārkārtas apstākļos uz laiku izslēgt konkrētus riska darījumus ar centrālajām bankām no iestādes kopējās riska darījumu vērtības mēra aprēķina, lai atvieglotu monetārās politikas īstenošanu. Šie grozījumi sviras rādītāja regulējumā, tostarp rīcības brīvība izslēgt konkrētus riska darījumus ar centrālajām bankām no kopējās riska darījumu vērtības mēra, stāsies spēkā 2021. gada 28. jūnijā.

                     (4)

                     Regula (ES) Nr. 575/2013 tika papildus grozīta arī ar Eiropas Parlamenta un Padomes Regulu (ES) 2020/873 (4), lai cita starpā nodrošinātu iespēju uz laiku izslēgt konkrētus riska darījumus ar centrālajām bankām no iestādes kopējās riska darījumu vērtības mēra aprēķina līdz 2021. gada 28. jūnijam, proti, pirms sāk piemērot sviras rādītāja prasības grozījumus, kas ieviesti ar Regulu (ES) 2019/876. Konkrēti, ar Regulas (ES) Nr. 575/2013 500.b pantu iestādei tiek ļauts izslēgt konkrētus riska darījumus ar iestādes centrālo banku no kopējās riska darījumu vērtības mēra, ja iestādes kompetentā iestāde pēc apspriešanās ar attiecīgo centrālo banku ir noteikusi un publiski paziņojusi, ka pastāv ārkārtas apstākļi, kas ir pamats izslēgšanai, lai atvieglotu monetārās politikas īstenošanu. Regulas (ES) Nr. 575/2013 500.b pants tiek piemērots no 2020. gada 27. jūnija.

                     (5)

                     Lai gan finanšu tirgi kopš 2020. gada aprīļa ir stabilizējušies, obligāciju peļņas likmju kāpuma un kapitāla vērtspapīru cenu krituma dēļ finansēšanas nosacījumi euro zonā ir stingrāki nekā gada sākumā. Gan koronavīrusa izraisītās slimības (Covid-19) pandēmijas izraisītā situācija un no tās izrietošā un ilgstošā vajadzība pēc liela apjoma stimulējošās monetārās politikas pasākumiem, gan arī euro zonas tautsaimniecību trauslums un ievainojamība un monetārās politikas transmisija ar banku starpniecību pamato Eiropas Centrālās bankas (ECB) Padomes viedokli, ka Regulas (ES) Nr. 575/2013 500.b panta vajadzībām pastāv ārkārtas apstākļi, kas ir pamats konkrētu riska darījumu ar Eurosistēmas centrālajām bankām izslēgšanai no iestāžu kopējās riska darījumu vērtības mēra aprēķina uz laiku līdz 2021. gada 27. jūnijam, lai atvieglotu monetārās politikas īstenošanu.

                     (6)

                     Riska darījumi, kurus var izslēgt, ir monētas un banknotes, kas ir likumīga valūta centrālās bankas jurisdikcijā, un aktīvi, kas ir prasījumi pret centrālo banku, tostarp centrālajā bankā turētās rezerves, ciktāl minētie riska darījumi ir būtiski transmisijai un tādējādi arī monetārās politikas īstenošanai. Šādi riska darījumi ietver noguldījumu iespējā turētus noguldījumus un Eurosistēmas rezervju kontos turētus atlikumus, tostarp obligāto rezervju prasību izpildei turētus līdzekļus. Riska darījumus, kas ir prasījumi pret centrālo banku un kas nav saistīti ar monetārās politikas īstenošanu, nebūtu jāizslēdz no kopējās riska darījumu vērtības mēra.

                     (7)

                     Paredzams, ka konkrētu riska darījumu ar centrālajām bankām izslēgšana no kopējās riska darījumu vērtības mēra līdz 2021. gada 27. jūnijam saskaņā ar Regulas (ES) Nr. 575/2013 500.b pantu palīdzētu kredītiestādēm turpināt pildīt savu lomu reālās tautsaimniecības finansēšanā, vienlaikus saglabājot prudenciālās uzraudzības regulējuma galvenos elementus. Izslēgšana var mazināt iespējamos ierobežojumus saistībā ar ieviesto jauno prasību pašu kapitālam un atbilstīgajām saistībām, kas Eiropas Savienībā tika īstenota, ar Regulu (ES) 2019/876 grozot Regulu (ES) Nr. 575/2013, lai atspoguļotu kopējās zaudējumu absorbēšanas spējas standartu, un tiek piemērota no 2019. gada 28. jūnija. Lai gan sviras rādītāju nepiemēros līdz 2021. gada 28. jūnijam, konkrētu riska darījumu ar centrālajām bankām izslēgšana no kopējās riska darījumu vērtības mēra līdz minētajam datumam turklāt varētu būt lietderīga no skaidras finanšu informācijas sniegšanas viedokļa. Konkrēti, iestādes varētu atklāt savus sviras rādītājus, gan iekļaujot, gan arī neiekļaujot izslēgto riska darījumu ietekmi. Pēc sviras rādītāju piemērošanas no 2021. gada 28. jūnija šī informācija varētu būtu noderīga finanšu tirgus dalībniekiem, novērtējot iespējamos iestāžu sviras rādītājus nākotnē.

                     (8)

                     Saskaņā ar Regulas (ES) Nr. 575/2013 500.b panta 2. punktu notika apspriešanās ar ECB, kas pilda savus monetārās politikas uzdevumus, par tādu ārkārtas apstākļu noteikšanu, kuri ir pamats izslēgšanai atbilstoši minētās regulas 500.b panta 1. punktam (5),

               IR PIEŅĒMUSI ŠO LĒMUMU.

            1. pants
            Definīcijas
            Šajā lēmumā lietotajiem terminiem ir tāda pati nozīme kā Regulā (ES) Nr. 575/2013 definētajiem terminiem, un tajā tiek piemērotas arī šādas definīcijas:

                        1)

                        “Eurosistēma” ir “Eurosistēma”, kas definēta Eiropas Centrālās bankas Pamatnostādnē (ES) 2015/510 (ECB/2014/60) (6);

                        2)

                        “noguldījumu iespēja” ir noguldījumu iespēja, kas definēta Pamatnostādnē (ES) 2015/510 (ECB/2014/60);

                        3)

                        “rezervju konts” ir rezervju konts, kas definēts Eiropas Centrālās bankas Regulā (EK) Nr. 1745/2003 (ECB/2003/9) (7);

                        4)

                        “obligāto rezervju prasības” ir obligāto rezervju prasības, kas aprēķinātas saskaņā ar Regulu (EK) Nr. 1745/2003 (ECB/2003/9);

                        5)

                        “nozīmīga uzraudzītā iestāde euro zonas dalībvalstī” ir tāda nozīmīgā uzraudzītā iestāde euro zonas dalībvalstī, kas definēta Eiropas Centrālās bankas Regulā (ES) Nr. 468/2014 (ECB/2014/17) (8).

            2. pants
            Ārkārtas apstākļu pastāvēšanas noteikšana

               1.   Regulas (ES) Nr. 575/2013 500.b panta 2. punkta vajadzībām ECB ir noteikusi, ka saskaņā ar tā otro un trešo daļu pastāv ārkārtas apstākļi, kas ir pamats minētās regulas 500.b panta 1. punkta pirmās daļas a) un b) punktā minēto riska darījumu ar centrālajām bankām izslēgšanai no kopējās riska darījumu vērtības mēra, lai atvieglotu monetārās politikas īstenošanu.

               2.   Attiecībā uz Regulas (ES) Nr. 575/2013 500.b panta 1. punkta pirmās daļas b) punktā minētajiem riska darījumiem šā panta 1. punktā ECB noteikto piemēro tiem riska darījumiem ar Eurosistēmas centrālajām bankām, kas saistīti ar noguldījumu iespējā turētiem noguldījumiem vai ar rezervju kontos turētiem atlikumiem, tostarp obligāto rezervju prasību izpildei turētiem līdzekļiem.

               3.   ECB noteikto piemēro attiecībā uz jebkuru iestādi, kas ir nozīmīgā uzraudzītā iestāde euro zonas dalībvalstī.

            3. pants
            Stāšanās spēkā
            Šis lēmums stājas spēkā piektajā dienā pēc tā publicēšanas Eiropas Savienības Oficiālajā Vēstnesī.

            Frankfurtē pie Mainas, 2020. gada 16. septembrī

                  ECB prezidente

               Christine LAGARDE

            (1)  OV L 287, 29.10.2013., 63. lpp.

            (2)  OV L 176, 27.6.2013., 1. lpp.

            (3)  Eiropas Parlamenta un Padomes Regula (ES) 2019/876 (2019. gada 20. maijs), ar ko groza Regulu (ES) Nr. 575/2013 attiecībā uz sviras rādītāju, neto stabila finansējuma rādītāju, prasībām pašu kapitālam un atbilstīgajām saistībām, darījuma partnera kredītrisku, tirgus risku, riska darījumiem ar centrālajiem darījumu partneriem, riska darījumiem ar kolektīvo ieguldījumu uzņēmumiem, lieliem riska darījumiem, pārskatu sniegšanas un informācijas atklāšanas prasībām un Regulu (ES) Nr. 648/2012 (OV L 150, 7.6.2019., 1. lpp.).

            (4)  Eiropas Parlamenta un Padomes Regula (ES) 2020/873 (2020. gada 24. jūnijs), ar ko Regulas (ES) Nr. 575/2013 un (ES) 2019/876 groza attiecībā uz noteiktām korekcijām, kuras veicamas, lai reaģētu uz Covid-19 pandēmiju (OV L 204, 26.6.2020., 4. lpp.).

            (5)  https://www.ecb.europa.eu/press/pr/date/2020/html/ecb.pr200917~f3f03398d2.en.html

            (6)  Eiropas Centrālās bankas Pamatnostādne (ES) 2015/510 (2014. gada 19. decembris) par Eurosistēmas monetārās politikas regulējuma īstenošanu (ECB/2014/60) (OV L 91, 2.4.2015., 3. lpp.).

            (7)  Eiropas Centrālās bankas Regula (EK) Nr. 1745/2003 (2003. gada 12. septembris) par obligāto rezervju piemērošanu (ECB/2003/9) (OV L 250, 2.10.2003., 10. lpp.).

            (8)  Eiropas Centrālās bankas Regula (ES) Nr. 468/2014 (2014. gada 16. aprīlis), ar ko izveido vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula) (ECB/2014/17) (OV L 141, 14.5.2014., 1. lpp.).


title: Padomes Lēmums (KĀDP) 2020/1312 (2020. gada 21. septembris), ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku

text:
                  22.9.2020

                  LV

                  Eiropas Savienības Oficiālais Vēstnesis

                  L 308/3

         PADOMES LĒMUMS (KĀDP) 2020/1312
         (2020. gada 21. septembris),
         ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     Padome 2013. gada 23. decembrī pieņēma Lēmumu 2013/798/KĀDP (1) par ierobežojošiem pasākumiem pret Centrālāfrikas Republiku.

                     (2)

                     Apvienoto Nāciju Organizācijas Drošības padome 2020. gada 28. jūlijā pieņēma Rezolūciju 2536 (2020), ar ko pagarina termiņu izņēmumiem, kuri attiecas uz ieroču embargo.

                     (3)

                     Lai īstenotu konkrētus pasākumus, ir vajadzīga turpmāka Savienības rīcība.

                     (4)

                     Tāpēc Lēmums 2013/798/KĀDP būtu attiecīgi jāgroza,

               IR PIEŅĒMUSI ŠO LĒMUMU.

            1. pants
            Lēmuma 2013/798/KĀDP 2. panta 1. punkta g) un h) apakšpunktus aizstāj ar šādiem:

                        “g)

                        14,5 mm vai mazāka kalibra ieroču un šādiem ieročiem īpaši izstrādātas munīcijas un sastāvdaļu un nebruņotu sauszemes militāro transportlīdzekļu, un ar 14,5 mm vai mazāka kalibra ieročiem aprīkotu sauszemes militāro transportlīdzekļu un to rezerves daļu, un reaktīvo granātmetēju un šādiem ieročiem īpaši izstrādātas munīcijas pārdošanai, piegādei, nodošanai vai eksportam un ar to saistītas palīdzības sniegšanai Centrālāfrikas Republikas drošības spēkiem, tai skaitā valsts civilajām tiesībaizsardzības iestādēm, ja šādi ieroči, munīcija, sastāvdaļas un transportlīdzekļi paredzēti vienīgi tam, lai ar to atbalstītu Centrālāfrikas Republikas drošības sektora reformas procesu vai to minētajā procesā lietotu, kā iepriekš paziņots Komitejai;

                        h)

                        bruņojuma un cita saistīta nāvējoša ekipējuma, kas nav uzskaitīts 2. panta 1. punkta g) apakšpunktā, pārdošanai, piegādei vai eksportam un ar to saistītas palīdzības sniegšanai Centrālāfrikas Republikas drošības spēkiem, tai skaitā valsts civilajām tiesībaizsardzības iestādēm, ja minētais bruņojums un ekipējums paredzēti vienīgi tam, lai ar to atbalstītu Centrālāfrikas Republikas drošības sektora reformas procesu vai to minētajā procesā lietotu, kā iepriekš apstiprinājusi Komiteja; vai”.

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2020. gada 21. septembrī

                  Padomes vārdā –

                  priekšsēdētājs

               J. BORRELL FONTELLES

            (1)  Padomes Lēmums 2013/798/KĀDP (2013. gada 23. decembris) par ierobežojošiem pasākumiem pret Centrālāfrikas Republiku (OV L 352, 24.12.2013., 51. lpp.).


title: Padomes Lēmums (KĀDP) 2020/1313 (2020. gada 21. septembris), ar kuru groza Lēmumu (KĀDP) 2020/489, ar ko ieceļ Eiropas Savienības īpašo pārstāvi Belgradas un Prištinas dialogam un citiem Rietumbalkānu reģionālajiem jautājumiem

text:
                  22.9.2020

                  LV

                  Eiropas Savienības Oficiālais Vēstnesis

                  L 308/4

         PADOMES LĒMUMS (KĀDP) 2020/1313
         (2020. gada 21. septembris),
         ar kuru groza Lēmumu (KĀDP) 2020/489, ar ko ieceļ Eiropas Savienības īpašo pārstāvi Belgradas un Prištinas dialogam un citiem Rietumbalkānu reģionālajiem jautājumiem
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     Padome 2020. gada 2. aprīlī pieņēma Lēmumu (KĀDP) 2020/489 (1), ar ko Miroslav LAJČÁK kungu ieceļ par Eiropas Savienības īpašo pārstāvi Belgradas un Prištinas dialogam un citiem Rietumbalkānu reģionālajiem jautājumiem (“ESĪP”). ESĪP pilnvaru termiņš beigsies 2021. gada 31. martā.

                     (2)

                     Pēc Belgradas un Prištinas dialoga atsākšanas 2020. gada jūlijā ESĪP komandā būtu jāpieņem darbā papildu darbinieki. Tāpēc būtu attiecīgi jāpielāgo finanšu atsauces summa,

               IR PIEŅĒMUSI ŠO LĒMUMU.

            1. pants
            Lēmuma (KĀDP) 2020/489 5. panta 1. punktu aizstāj ar šādu:

                  “1.   Finanšu atsauces summa, kas paredzēta, lai segtu izdevumus saistībā ar ESĪP pilnvarām, laikposmam no 2020. gada 2. aprīļa līdz 2021. gada 31. martam ir 1 350 000 EUR.”

            2. pants
            Šis lēmums stājas spēkā tā pieņemšanas dienā.

            Briselē, 2020. gada 21. septembrī

                  Padomes vārdā –

                  priekšsēdētājs

               J. BORRELL FONTELLES

            (1)  Padomes Lēmums (KĀDP) 2020/489 (2020. gada 2. aprīlis), ar ko ieceļ Eiropas Savienības īpašo pārstāvi Belgradas un Prištinas dialogam un citiem Rietumbalkānu reģionālajiem jautājumiem (OV L 105, 3.4.2020., 3. lpp.).


Komisijas 16.09.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9895 - KKR / WAVES UK DIVESTCO) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 14.09.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9931 - STIRLING SQUARE CAPITAL PARTNERS / TA ASSOCIATES / DOCU NORDIC GROUP) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 01.09.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9891 - HAYFIN CAPITAL MANAGEMENT / FRANS BONHOMME GROUP) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 21.09.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9942 - PARTNERS GROUP / BRIDGEPOINT / ROVENSA) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 21.09.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9909 - ISTA INTERNATIONAL / AAREAL BANK / OBJEGO) saskaņā ar Padomes Regulu (EK) Nr. 139/2004 (Autentisks ir tikai teksts vācu valodā)


Komisijas 18.09.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9879 - APG / NPS / JMI / BRISA) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (2020. gada 21. septembris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus 2020/C 315 I/02

text:
                  23.9.2020

                  LV

                  Eiropas Savienības Oficiālais Vēstnesis

                  CI 315/5

         PADOMES LĒMUMS
         (2020. gada 21. septembris),
         ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus
         (2020/C 315 I/02)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 492/2011 (2011. gada 5. aprīlis) par darba ņēmēju brīvu pārvietošanos Savienībā (1) un jo īpaši tās 23. un 24. pantu,
         ņemot vērā kandidātu sarakstus, ko Padomei iesniegušas dalībvalstu valdības,
         tā kā:

                     (1)

                     Ar 2018. gada 28. septembra (2), 2018. gada 15. oktobra (3), 2018. gada 19. novembra (4), 2019. gada 18. februāra (5), 2019. gada 14. maija (6) lēmumiem Padome iecēla Darba ņēmēju pārvietošanās brīvības padomdevējas komitejas (“Komiteja”) locekļus un viņu aizstājējus uz laikposmu no 2018. gada 25. septembra līdz 2020. gada 24. septembrim.

                     (2)

                     Locekļi pilda amata pienākumus, līdz viņus nomaina vai ieceļ no jauna.

                     (3)

                     Komitejas locekļi un viņu aizstājēji būtu jāieceļ uz diviem gadiem,

               IR PIEŅĒMUSI ŠO LĒMUMU.

            1. pants
            Ar šo par Darba ņēmēju pārvietošanās brīvības padomdevējas komitejas locekļiem un viņu aizstājējiem uz laikposmu no 2020. gada 25. septembra līdz 2022. gada 24. septembrim ieceļ šādas personas:

                        I.

                        VALDĪBU PĀRSTĀVJI

                                    Valsts

                                    Locekļi

                                    Locekļu aizstājēji

                                    Beļģija

                                       Frédéric POUPINEL DE VALENCE kungs

                                       Stéphane BALTAZAR LOPES kungs

                                       Tom PARYS kungs

                                    Bulgārija

                                       Hristo SIMEONOV kungs

                                       Tatiana GUEORGUIEVA kundze

                                       Atanas KOLCHAKOV kungs

                                    Čehija

                                       Anna DUMONT kundze

                                       Petra SILOVSKÁ kundze

                                       Andrea VESELÁ kundze

                                    Dānija

                                       Stig Hansen NØRGAARD kungs

                                       Rikke Mark SEERUP kundze

                                       Louise SØRENSEN kundze

                                    Vācija

                                       Marie BIELKE kundze

                                       Oliver MAOR kungs

                                       Patricia STOLL kundze

                                    Igaunija

                                       Annika SEPP kundze

                                       Kadi KANARBIK kundze

                                       Thea TREIER kundze

                                    Īrija

                                       Dympna BOYLE kundze

                                    Grieķija

                                       Georgios NERANTZIS kungs

                                       Maria-Eirini MOUNTAKI kundze

                                       Panagiota STAMATIOU kundze

                                    Spānija

                                       Ainara DORREMOCHEA FERNÁNDEZ kundze

                                       Manuel VELÁZQUEZ FERNÁNDEZ kungs

                                       Sancho ÍÑIGUEZ HERNÁNDEZ kungs

                                    Francija

                                       Olivia MONTEL kundze

                                       Malika EL MESTIRI kundze

                                    Horvātija

                                       Marija KNEŽEVIĆ KAJARI kundze

                                       Petar STRIŽAK kungs

                                       Davorka BUŠKULIĆ LEMIĆ kundze

                                    Itālija

                                    Kipra

                                    Latvija

                                    Ilze ZVĪDRIŅAS kundze
                                    Svetlana DJAČKOVAS kundze

                                    Linda PAUGAS kundze

                                    Lietuva

                                       Rasa MALAIŠKIENĖ kundze

                                       Daiva LIUGIENĖ kundze

                                       Agnė PECIUKEVIČIENĖ kundze

                                    Luksemburga

                                       Jonathan PEREIRA NEVES kungs

                                       Laurent PEUSCH kungs

                                       Lynda JAMES kundze

                                    Ungārija

                                    Malta

                                       Mario XUEREB kungs

                                       Wayne BROWNRIGG kungs

                                    Nīderlande

                                       Ghislaine WIDERA kundze

                                       Lydia LOUSBERG kundze

                                       Gaby BLOM-FABER kungs

                                    Austrija

                                       Heinz KUTROWATZ kungs

                                       Martha ROJAS-PINEDA kundze

                                       Christian LACINA kungs

                                    Polija

                                       Marcin WIATRÓW kungs

                                       Magdalena SWEKLEJ kundze

                                       Agnieszka ZDAK kundze

                                    Portugāle

                                       Helena BENTES kundze

                                    Rumānija

                                       Auraş MARINESCU kungs

                                       Carmen ŞTEFAN kundze

                                       Bogdan-Tiberius PAŞCA kungs

                                    Slovēnija

                                       Nuša MAJHENC kundze

                                       Tanja GAŠPERŠIČ kundze

                                       Mojca GRUDNIK kundze

                                    Slovākija

                                       Andrea VAŇOVIČOVÁ kundze

                                       Martina JANÍKOVÁ kundze

                                       Silvia GATCIOVÁ kundze

                                    Somija

                                       Olli SORAINEN kungs

                                       Elina JOHANSSON kundze

                                       Jarmo TIUKKANEN kungs

                                    Zviedrija

                                       Johanna INGSCHÖLD kundze

                                       Jens ÖLANDER kungs

                                       Ilja TYKESSON kundze

                        II.

                        ARODBIEDRĪBU PĀRSTĀVJI

                                    Valsts

                                    Locekļi

                                    Locekļu aizstājēji

                                    Beļģija

                                       Joeri HENS kungs

                                       Nathalie DIESBECQ kundze

                                    Bulgārija

                                       Atanaska TODOROVA kundze

                                       Aleksandar ZAGOROV kungs

                                       Tzvetomila SABCHEVA kundze

                                    Čehija

                                       Vít SAMEK kungs

                                       Jan ČERMÁK kungs

                                    Dānija

                                       Lotte Dickow SCHMIDT kundze

                                       Mads BUSCK kungs

                                       Käthe Munk RYOM kundze

                                    Vācija

                                       Livia HENTSCHEL kundze

                                       Isabella SCHUPP kundze

                                       Fritz HEIL kungs

                                    Igaunija

                                       Aija MAASIKAS kundze

                                    Īrija

                                       Gerry LIGHT kungs

                                       Ethel BUCKLEY kundze

                                       David JOYCE kungs

                                    Grieķija

                                       Efthymios KATSIKAS kungs

                                       Athanasios VASILOPOULOS kungs

                                       Themistoklis GRIGORIADIS kungs

                                    Spānija

                                       Ana VIÑAS kundze

                                       José Antonio MORENO DÍAZ kungs

                                       Ana María CORRAL JUAN kundze

                                    Francija

                                       Maryline POULAIN kundze

                                       Romain LASSERRE kungs

                                       Christophe DAGUE kungs

                                    Horvātija

                                       Ana KRANJAC JULARIĆ kundze

                                       Sunčica BRNARDIĆ kundze

                                       David Jakov BABIĆ kungs

                                    Itālija

                                    Kipra

                                    Latvija

                                    Nataļja PREISAS kundze
                                    Kaspars RĀCENĀJA kungs

                                    Linda ROMELES kundze

                                    Lietuva

                                       Janina MATUIZIENĖ kundze

                                       Ričardas GARUOLIS kungs

                                       Eglė ŽUKAUSKAITĖ kundze

                                    Luksemburga

                                       Carlos PEREIRA kungs

                                       Christophe KNEBELER kungs

                                       Vanessa CORREIA kundze

                                    Ungārija

                                    Malta

                                       Chris ATTARD kungs

                                       Kenny MUSCAT kungs

                                    Nīderlande

                                       Imke van GARDINGEN kundze

                                       L. van KELLE kundze

                                       C.C.J. MULLER kundze

                                    Austrija

                                       Johannes PEYRL kungs

                                       Michael TRINKO kungs

                                       Sarah BRUCKNER kundze

                                    Polija

                                       Adam ROGALEWSKI kungs

                                       Maciej ZAKROCKI kungs

                                       Katarzyna BARTKIEWICZ kundze

                                    Portugāle

                                       José Manuel DA LUZ CORDEIRO kungs

                                       Fernando José MACHADO GOMES kungs

                                       Carlos Manuel DOS ANJOS ALVES kungs

                                    Rumānija

                                       Corneliu CONSTANTINOAIA kungs

                                       Liviu APOSTOIU kungs

                                       Adrian MARIN kungs

                                    Slovēnija

                                       Marko TANASIĆ kungs

                                       Gregor NOVAK kungs

                                    Slovākija

                                       Andrej BUCH kungs

                                       Mária SVOREŇOVÁ kundze

                                       Jana BERINCOVÁ kundze

                                    Somija

                                       Eve KYNTÄJÄ kundze

                                       Miika SAHAMIES kungs

                                       Taina VALLANDER kundze

                                    Zviedrija

                                       Sofia RÅSMAR kundze

                                       Tove NANDORF kundze

                                       Helena LARSSON kundze

                        III.

                        DARBA DEVĒJU ORGANIZĀCIJU PĀRSTĀVJI

                                    Valsts

                                    Locekļi

                                    Locekļu aizstājēji

                                    Beļģija

                                       Annick HELLEBUYCK kundze

                                       Hilde THYS kundze

                                       Sandra COENEGRACHTS kundze

                                    Bulgārija

                                       Ivan ZAHARIEV kungs

                                       Jasmina SARAIVANOVA kundze

                                       Martin STOYANOV kungs

                                    Čehija

                                       Vladimíra DRBALOVÁ kundze

                                       Luděk MAZUCH kungs

                                       Jitka HLAVÁČKOVÁ kundze

                                    Dānija

                                       Helene TANDERUP kundze

                                       Trine Birgitte HOUGAARD kundze

                                       Jørgen BANG-PETERSEN kungs

                                    Vācija

                                       Carmen Eugenia BÂRSAN kundze

                                       Nicolas KELLER kungs

                                       Michael STIEFEL kungs

                                    Igaunija

                                       Mare HIIESALU kundze

                                       Victoria METS kundze

                                       Piia ZIMMERMANN kundze

                                    Īrija

                                       Kara McGANN kundze

                                       Nichola HARKIN kundze

                                       Meadhbh COSTELLO kundze

                                    Grieķija

                                    Spānija

                                       Miriam PINTO LOMENA kundze

                                       Patricia CIREZ MIQUELEIZ kundze

                                       Luis MÉNDEZ LÓPEZ kungs

                                    Francija

                                       Anne VAUCHEZ kundze

                                       Joseph LECHNER kungs

                                       Isabelle MAÎTRE kundze

                                    Horvātija

                                       Vedrana GADO kundze

                                       Iva NAPPHOLZ kundze

                                       Milica JOVANOVIĆ kundze

                                    Itālija

                                    Kipra

                                    Latvija

                                    Ilona KIUKUCĀNES kundze
                                    Inese STEPIŅAS kundze

                                    Jānis PUMPIŅA kungs

                                    Lietuva

                                       Evelina JASAITĖ kundze

                                       Ieva MARCINKEVIČIŪTE kundze

                                       Aušra KERZIENĖ kundze

                                    Luksemburga

                                       Philippe HECK kungs

                                       François ENGELS kungs

                                       Cristelle BRETNACHER-CERVELLATI kundze

                                    Ungārija

                                    Malta

                                       Joe FARRUGIA kungs

                                    Nīderlande

                                       Rob SLAGMOLEN kungs

                                       A.P.M.G. SCHOENMAECKERS kungs

                                       S. FOK kungs

                                    Austrija

                                       Margit KREUZHUBER kundze

                                       Julia KLEIN kundze

                                       Claudia GOLSER kundze

                                    Polija

                                       Jakub BIŃKOWSKI kungs

                                       Robert LISICKI kungs

                                       Dawid SEIFERT kungs

                                    Portugāle

                                       Cristina NAGY MORAIS kundze

                                       Nuno BERNARDO kungs

                                       Afonso Manuel ALVES E PINHO DE CARVALHO kungs

                                    Rumānija

                                       Cristina PASAT kundze

                                       Lorena SANDU kundze

                                       Amelia POPESCU kundze

                                    Slovēnija

                                       Urška SOJČ kundze

                                       Danijel LAMPERGER kungs

                                       Barbara KRIVIC kundze

                                    Slovākija

                                       Branislav JANČUŠKA kungs

                                       Mário LELOVSKÝ kungs

                                       Zuzana KOHÚTOVÁ kundze

                                    Somija

                                       Mikko RÄSÄNEN kungs

                                       Mikko VIELTOJÄRVI kungs

                                       Karoliina RASI kundze

                                    Zviedrija

                                       Patrik KARLSSON kungs

                                       Tor HATLEVOLL kungs

                                       Robert CLOAREC kungs

            2. pants
            Vēl neizvirzītos locekļus Padome iecels vēlāk.

            3. pants
            Šis lēmums stājas spēkā tā pieņemšanas dienā.

            Briselē, 2020. gada 21. septembrī

                  Padomes vārdā –

                  priekšsēdētāja

               J. KLOECKNER

            (1)  OV L 141, 27.5.2011., 1. lpp.

            (2)  Padomes Lēmums (2018. gada 28. septembris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus (OV C 366, 10.10.2018., 3. lpp.).

            (3)  Padomes Lēmums (2018. gada 15. oktobris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus no Portugāles (OV C 376, 18.10.2018., 9. lpp.).

            (4)  Padomes Lēmums (2018. gada 19. novembris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus no Itālijas (OV C 421, 21.11.2018., 7. lpp.).

            (5)  Padomes Lēmums (2019. gada 18. februāris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus no Grieķijas (OV C 67, 20.2.2019., 2. lpp.).

            (6)  Padomes Lēmums (2019. gada 14. maijs), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus no Ungārijas (OV C 169, 17.5.2019., 2. lpp.).


title: Padomes Lēmums (ES) 2020/1324 (2020. gada 21. septembris) par nostāju, kas Eiropas Savienības vārdā jāieņem Starptautiskajā Graudu padomē attiecībā uz Apvienotās Karalistes pievienošanos 1995. gada Graudu tirdzniecības konvencijai

text:
                  25.9.2020

                  LV

                  Eiropas Savienības Oficiālais Vēstnesis

                  L 311/6

         PADOMES LĒMUMS (ES) 2020/1324
         (2020. gada 21. septembris)
         par nostāju, kas Eiropas Savienības vārdā jāieņem Starptautiskajā Graudu padomē attiecībā uz Apvienotās Karalistes pievienošanos 1995. gada Graudu tirdzniecības konvencijai
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Savienība 1995. gada Graudu tirdzniecības konvenciju (“konvencija”) noslēdza ar Padomes Lēmumu 96/88/EK (1), un tā stājās spēkā 1995. gada 1. jūlijā. Konvencija tika noslēgta uz trim gadiem.

                     (2)

                     Saskaņā ar konvencijas 33. pantu Starptautiskā Graudu padome var pagarināt konvencijas termiņu uz secīgiem periodiem, kas nevienu reizi nav ilgāki par diviem gadiem. Kopš konvencijas noslēgšanas tās termiņš ticis regulāri pagarināts uz turpmākiem divu gadu periodiem. Iepriekšējoreiz konvencijas termiņu ar Starptautiskās Graudu padomes lēmumu pagarināja 2019. gada 10. jūnijā (2), un konvencija būs spēkā līdz 2021. gada 30. jūnijam.

                     (3)

                     Saskaņā ar konvencijas 27. panta 2. punktu visu valstu valdības konvencijai var pievienoties ar nosacījumiem, kādus Starptautiskā Graudu padome uzskata par piemērotiem.

                     (4)

                     Apvienotā Karaliste 2020. gada 9. aprīlī oficiāli iesniedza pieteikumu par pievienošanos konvencijai no 2021. gada 1. janvāra.

                     (5)

                     Apvienotā Karaliste ir lielākais labības, jo īpaši miežu un kviešu, ražotājs. Ja Apvienotās Karalistes pieteikums pievienoties konvencijai un attiecīgi piedalīties Starptautiskajā Graudu padomē tiks apstiprināts, Apvienotā Karaliste saskaņā ar konvencijas 12. pantu būs importētāja locekle. Savienība ir eksportētāja locekle, tāpēc balsu skaitu, kas Savienībai iedalīts balsošanas vajadzībām saskaņā ar konvencijas 12. pantu, Apvienotās Karalistes pievienošanās neietekmēs. Tomēr Apvienotās Karalistes pievienošanās no 2021./2022. finanšu gada samazinās balsu skaitu, kas Savienībai iedalīts saskaņā ar konvencijas 11. pantu un kas nosaka locekļu finansiālo iemaksu.

                     (6)

                     Ir lietderīgi noteikt nostāju, kas Starptautiskajā Graudu padomē jāieņem Savienības vārdā, un apstiprināt Apvienotās Karalistes pievienošanos konvencijai, ar noteikumu, ka pievienošanās nestājas spēkā un ka konvencija attiecībā uz Apvienoto Karalisti netiek provizoriski piemērota, pirms ir beidzies pārejas periods, kas minēts 126. pantā Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (3),

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā jāieņem Starptautiskajā Graudu padomē, ir apstiprināt Apvienotās Karalistes pievienošanos 1995. gada Graudu tirdzniecības konvencijai, ar noteikumu, ka pievienošanās nestājas spēkā un ka konvencija attiecībā uz Apvienoto Karalisti netiek provizoriski piemērota, pirms ir beidzies pārejas periods, kas minēts 126. pantā Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas.

            2. pants
            Šis lēmums stājas spēkā tā pieņemšanas dienā.

            Briselē, 2020. gada 21. septembrī

                  Padomes vārdā –

                  priekšsēdētāja

               J. KLOECKNER

            (1)  Padomes Lēmums 96/88/EK (1995. gada 19. decembris), ar ko Eiropas Kopiena apstiprina Graudu tirdzniecības konvenciju un Pārtikas atbalsta konvenciju, kas veido 1995. gada Starptautisko līgumu par graudiem (OV L 21, 27.1.1996., 47. lpp.).

            (2)  Padomes Lēmums (ES) 2019/813 (2019. gada 17. maijs) par nostāju, kas Eiropas Savienības vārdā jāieņem Starptautiskajā Graudu padomē attiecībā uz 1995. gada Graudu tirdzniecības konvencijas termiņa pagarināšanu (OV L 133, 21.5.2019., 19. lpp.).

            (3)  OV L 29, 31.1.2020., 7. lpp.


title: Padomes Lēmums (ES) 2020/1325 (2020. gada 21. septembris) par nostāju, kas Eiropas Savienības vārdā jāieņem Konvencijas par turpmāko daudzpusējo sadarbību Ziemeļaustrumatlantijas zvejniecībā vajadzībām attiecībā uz Apvienotās Karalistes iesniegto pieteikumu par pievienošanos minētajai konvencijai, un ar ko atceļ Lēmumu (ES) 2019/510

text:
                  25.9.2020

                  LV

                  Eiropas Savienības Oficiālais Vēstnesis

                  L 311/8

         PADOMES LĒMUMS (ES) 2020/1325
         (2020. gada 21. septembris)
         par nostāju, kas Eiropas Savienības vārdā jāieņem Konvencijas par turpmāko daudzpusējo sadarbību Ziemeļaustrumatlantijas zvejniecībā vajadzībām attiecībā uz Apvienotās Karalistes iesniegto pieteikumu par pievienošanos minētajai konvencijai, un ar ko atceļ Lēmumu (ES) 2019/510
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Konvencija par turpmāko daudzpusējo sadarbību Ziemeļaustrumatlantijas zvejniecībā (1) (“NEAFC konvencija”) tika apstiprināta ar Padomes Lēmumu 81/608/EEK (2) un stājās spēkā 1982. gada 17. martā.

                     (2)

                     Pašlaik NEAFC konvenciju Apvienotajai Karalistei piemēro, jo Savienība ir minētās konvencijas līgumslēdzēja puse, savukārt NEAFC konvencijas 20. panta 4. punkts nepieļauj dalībvalstu pievienošanos minētajai konvencijai.

                     (3)

                     Saskaņā ar NEAFC konvencijas 20. panta 4. punktu jebkura valsts var pievienoties NEAFC konvencijai, ar noteikumu, ka 90 dienu laikā no dienas, kad depozitārs paziņojis par pieteikuma saņemšanu, attiecīgās valsts pievienošanās pieteikumu apstiprina trīs ceturtdaļas no visām konvencijas līgumslēdzējām pusēm.

                     (4)

                     Apvienotā Karaliste 2019. gada 8. janvārī iesniedza pieteikumu par pievienošanos NEAFC konvencijai līgumslēdzējas puses statusā. Tajā pašā dienā depozitārs par to paziņoja Komisijai.

                     (5)

                     Padome 2019. gada 25. martā pieņēma Lēmumu (ES) 2019/510 (3). Minētais lēmums atbalstīja Apvienotās Karalistes pievienošanos NEAFC konvencijai un tika pieņemts, lai sagatavotos situācijai, ja Apvienotā Karaliste no Savienības izstātos bez izstāšanās līguma. Tādējādi Lēmums (ES) 2019/510 Komisiju pilnvaroja paziņot Savienības nostāju tikai gadījumā, ja izstāšanās līgums netiktu noslēgts.

                     (6)

                     Apvienotās Karalistes pievienošanās pieteikums netika apstiprināts ar nepieciešamo NEAFC konvencijas līgumslēdzēju pušu skaitu, jo netika sasniegts trīs ceturtdaļu kvorums.

                     (7)

                     Saskaņā ar Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (4) (“Izstāšanās līgums”) 129. panta 4. punktu Apvienotā Karaliste pārejas periodā drīkst risināt sarunas par starptautiskiem nolīgumiem, kurus tā noslēdz savā vārdā Savienības ekskluzīvās kompetences jomās, un parakstīt un ratificēt tos, ar noteikumu, ka minētie nolīgumi nestājas spēkā vai tos nepiemēro pārejas perioda laikā, izņemot, ja Savienība to ir atļāvusi. Padomes Lēmumā (ES) 2020/135 (5) ir noteikti šādu atļauju došanas nosacījumi un procedūra.

                     (8)

                     Ar 2020. gada 3. aprīļa vēstuli Apvienotā Karaliste paziņoja Komisijai par savu nodomu savā vārdā paust piekrišanu uzņemties NEAFC konvencijas saistības pārejas periodā. Apvienotā Karaliste 2020. gada 6. jūlijā iesniedza jaunu pieteikumu par pievienošanos minētajai konvencijai, nolūkā panākt, lai pievienošanās stātos spēkā pārejas perioda laikā atbilstīgi Izstāšanās līgumam.

                     (9)

                     Padomes Īstenošanas lēmums (ES) 2020/1305 (6) atļauj Apvienotajai Karalistei savā vārdā paust piekrišanu uzņemties NEAFC konvencijas saistības, jo ir izpildīti Lēmuma (ES) 2020/135 3. panta 1. punktā izklāstītie nosacījumi.

                     (10)

                     Saskaņā ar Apvienoto Nāciju Organizācijas Jūras tiesību konvencijas (7) (UNCLOS) 56., 63. un 116. pantu Apvienotajai Karalistei ir likumīgas intereses zvejot NEAFC konvencijā paredzētajā konvencijas apgabalā (atklātā jūrā) kā piekrastes valstij, ciktāl Apvienotās Karalistes ekskluzīvās ekonomiskās zonas ūdeņi ietilpst minētajā konvencijas apgabalā.

                     (11)

                     Lai nepieļautu ilgtnespējīgas zvejniecības, Savienība ir ieinteresēta, lai Apvienotā Karaliste sadarbotos kopēju interešu krājumu pārvaldībā, pilnībā ievērojot noteikumus, kas izklāstīti UNCLOS un Apvienoto Nāciju Organizācijas Nolīgumā par 1982. gada 10. decembra Apvienoto Nāciju Jūras tiesību konvencijas īstenošanu attiecībā uz transzonālo zivju krājumu un tālu migrējošo zivju krājumu saglabāšanu un apsaimniekošanu (8) (UNFSA) un jebkuros citos starptautiskos nolīgumos vai starptautisko tiesību normās.

                     (12)

                     Kā noteikts UNCLOS 63. panta 2. punktā un UNFSA 8. pantā, ja viens un tas pats saistīto sugu krājums vai krājumi sastopami gan ekskluzīvajā ekonomikas zonā, gan apgabalā, kas atrodas ārpus minētās zonas un blakus tai, piekrastes valstij un valstīm, kas apzvejo šādus krājumus blakus esošajā apgabalā, jāsadarbojas, lai vienotos par pasākumiem, kas vajadzīgi šo krājumu saglabāšanai blakus esošajā apgabalā. Šāda sadarbība var notikt reģionālo zvejniecības pārvaldības organizāciju satvarā. Apvienotās Karalistes pievienošanās NEAFC konvencijai ļaus Apvienotajai Karalistei sadarboties vajadzīgo zvejniecības pārvaldības pasākumu jomā nolūkā nodrošināt to, ka zvejas darbības tiek veiktas veidā, kas nodrošina attiecīgo krājumu ilgtspējīgu izmantošanu.

                     (13)

                     Pievienošanās pirms pārejas perioda beigām ļautu Apvienotajai Karalistei pilnībā īstenot no UNCLOS izrietošos pienākumus attiecībā uz saglabāšanas un pārvaldības pasākumiem, kas stājas spēkā no pārejas perioda beigām, kad tai vairs nebūs piemērojami Savienības tiesību akti. Tāpēc Savienības interesēs ir apstiprināt Apvienotās Karalistes iesniegto pieteikumu par pievienošanos NEAFC konvencijai līdz NEAFC konvencijas 20. panta 4. punktā minētā paziņošanas termiņa beigām.

                     (14)

                     Skaidrības un juridiskās noteiktības labad Lēmums (ES) 2019/510 būtu jāatceļ,

               IR PIEŅĒMUSI ŠO LĒMUMU.

            1. pants

               1.   Nostāja, kas Savienības vārdā jāieņem Konvencijas par turpmāko daudzpusējo sadarbību Ziemeļaustrumatlantijas zvejniecībā (“NEAFC konvencija”) vajadzībām, ir apstiprināt pieteikumu par Apvienotās Karalistes pievienošanos NEAFC konvencijai.

               2.   Komisija ir pilnvarota līdz NEAFC konvencijas 20. panta 4. punktā minētā paziņošanas termiņa beigām par Savienības nostāju paziņot NEAFC konvencijas depozitāram.

            2. pants
            Lēmumu (ES) 2019/510 atceļ.

            3. pants
            Šis lēmums stājas spēkā tā pieņemšanas dienā.

            Briselē, 2020. gada 21. septembrī

                  Padomes vārdā –

                  priekšsēdētāja

               J. KLOECKNER

            (1)  OV L 227, 12.8.1981., 22. lpp.

            (2)  Padomes Lēmums 81/608/EEK (1981. gada 13. jūlijs), kas attiecas uz Konvencijas par turpmāko daudzpusējo sadarbību Ziemeļaustrumatlantijas zvejniecībā noslēgšanu (OV L 227, 12.8.1981., 21. lpp.).

            (3)  Padomes Lēmums (ES) 2019/510 (2019. gada 25. marts) par nostāju, kas Eiropas Savienības vārdā jāieņem Konvencijas par turpmāko daudzpusējo sadarbību Ziemeļaustrumatlantijas zvejniecībā vajadzībām saistībā ar Apvienotās Karalistes iesniegto pieteikumu par pievienošanos minētajai konvencijai (OV L 85, 27.3.2019., 22. lpp.).

            (4)  OV L 29, 31.1.2020., 7. lpp.

            (5)  Padomes Lēmums (ES) 2020/135 (2020. gada 30. janvāris) par to, lai noslēgtu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (OV L 29, 31.1.2020., 1. lpp.).

            (6)  Padomes Īstenošanas lēmums (ES) 2020/1305 (2020. gada 18. septembris), ar ko atļauj Apvienotajai Karalistei savā vārdā paust piekrišanu uzņemties dažu tādu starptautisku nolīgumu saistības, kuri piemērojami pārejas periodā, Savienības kopējās zivsaimniecības jomā (OV L 305, 21.9.2020., 27. lpp.).

            (7)  OV L 179, 23.6.1998., 3. lpp.

            (8)  OV L 189, 3.7.1998., 16. lpp.